ΓΡΑΠΤΗ ΕΡΩΤΗΣΗ E-0915/02

υποβολή: Stavros Xarchakos (PPE-DE) προς την Επιτροπή

(5 Απριλίου 2002)

Θέμα: Κατασκευή του Μουσείου Ακροπόλεως

Σύμφωνα με δημοσιεύματα του ελληνικού Τύπου, στην Ελλάδαπάρχει πληθώρα αντιδράσεων για την κατασκευή του Μουσείου της Ακρόπολης στη θέση Μακρυγιάννη την οποία έχει αποφασίσει το Υπουργείο Πολιτισμού. Αξίζει να σημειωθεί ότι το έργο αυτό σχεδιάζεται εδώ και 25 χρόνια (sic), έχουν γίνει 4

διαγωνισμοί από το 1976 (οι δύο πρώτοι το 1976 και το 1979 ήταν πανελλήνιοι, ενώ οι επόμενοι δύο διεθνείς) και ακόμη το θέμα παραμένει ανοιχτό. Υπάρχουν σύλλογοι, όπως η Κίνηση Πολιτών, οι οποίοι αντιδρούν στη δημιουργία του έργου ισχυριζόμενοι ότι η περιοχή είναι αρχαιολογικός χώρος, η ανασκαφή του οποίου δεν έχει λήξει ακόμη όπως, άλλωστε, αποκάλυψαν και τα ευρήματα που βρέθηκαν στην περιοχή κατά τις πρόσφατες εργασίες κατασκευής του Μετρό.

Επιπρόσθετο πρόβλημα προκύπτει και από το ότι στις απαιτήσεις του πιο πρόσφατου διαγωνισμού επιτάσσεται η παροχή δυνατότητας στον επισκέπτη να βλέπει συγχρόνως τα αρχιτεκτονικά γλυπτά του Παρθενώνα στο Νέο Μουσείο και τον ίδιο τον Παρθενώνα στην Ακρόπολη. Ο μόνος τρόπος για να επιτευχθεί αυτός ο σκοπός είναι ναψωθεί το Μουσείο 5 μέτρα πάνω από το διατηρητέο κτίριο Weiler που βρίσκεται στην περιοχή και να ανατρέψει όλους τους περιορισμούς που ισχύουν στην περιοχή για την προστασία του τοπίου της Ακρόπολης. Με τις παρεκκλίσεις που θεσπίζει η προκήρυξη, το ύψος της νότιας πλευράς του μουσείου θα φτάνει τα 40 μέτρα, ξεπερνώντας κατά 15-20 μέτρα το ύψος των πολυκατοικιών της περιοχής καταστρέφοντας αισθητικά το ιστορικής σημασίας τοπίο.

Προβλήματα όμως έχουν παρουσιαστεί και με τον τέταρτο κατά σειρά διαγωνισμό. Μετά την αποτυχημένη προσπάθεια της διεξαγωγής του τρίτου διαγωνισμού (διεθνής και ανοιχτός διαγωνισμός ο οποίος κατέληξε σε αδιέξοδο λόγω των αντιδράσεων επιστημονικών φορέων και περιοίκων), το Υπουργείο Πολιτισμού προχώρησε στην διεξαγωγή του τέταρτου κατά σειρά διαγωνισμού, ο οποίος όμως, όπως σχολιάστηκε από τον Τύπο, ήταν τόσο αδιαφανής ώστε πολλοί θεωρούν ότι στην πραγματικότηταπήρξε απευθείας ανάθεση στους νικητές. Αξίζει να σημειωθεί, ότι ο νικητής του διαγωνισμού είχε συνυπογράψει πριν από 5 χρόνια κείμενο διαμαρτυρίας είκοσι αρχιτεκτόνων και πανεπιστημιακών από όλο τον κόσμο, οι οποίοι ζητούσαν από την ελληνική κυβέρνηση να επανεξετάσει την απόφασή της και να μην προχωρήσει στην εγκατάσταση ενός μεγάλου μουσείου στη θέση Μακρυγιάννη.

Γνωρίζει η Ευρωπαϊκή Επιτροπή το παραπάνω ζήτημα και πώς τοποθετείται· Χρηματοδοτεί άμεσα ή έμμεσα (μέσω ΚΠΣ ή Κοινοτικών Πρωτοβουλιών και Προγραμμάτων) την κατασκευή του εν λόγω μουσείου· Υποχρεούνται οι ελληνικές αρχές να την ενημερώνουν για τα όλα τα στάδια του έργου και για τις επιλογές τους· Προτίθεται να ερευνήσει το όλο ζήτημα και τί μέτρα σκοπεύει να λάβει ώστε να ξεκαθαρίσει πλήρως την κατάσταση αυτή·

Απάντηση του κ. Barnier εξ ονόματος της Επιτροπής

(14 Μαΐου 2002)

Στο πλαίσιο του κοινοτικού πλαισίου στήριξης για την Ελλάδα κατά την περίοδο προγραμματισμού 2000-2006, το Ευρωπαϊκό ταμείο περιφερειακής ανάπτυξης συγχρηματοδοτεί διαρθρωτικές επεμβάσεις στον πολιτιστικό τομέα. Ειδικότερα, το επιχειρησιακό πρόγραμμα (ΕΠ) για πολιτιστικά θέματα στοχεύει, μεταξύ άλλων, στη βελτίωση της κτιριακής και τεχνολογικήςποδομήςφιστάμενων μουσείων καθώς και στη δημιουργία νέων, περιλαμβανόμενου του Μουσείου της Ακροπόλεως.

Η Επιτροπή έχειπόψη της ότι τον Αύγουστο του έτους 2000 δημοσιεύτηκε διακήρυξη διαγωνισμού (περιορισμένη διαδικασία κατά τις διατάξεις της οδηγίας αριθ. 92/50/ΕΟΚ του Συμβουλίου, της 18ης Ιουνίου 1992, για το συντονισμό των διαδικασιών σύναψης δημόσιων συμβάσεωνπηρεσιών(1), με αντικείμενο σχετική μελέτη). Η σύμβαση ανατέθηκε σε κάποιο όμιλο καιπογράφτηκε το Δεκέμβριο του έτους 2001. Το Μάρτιο 2002 το Κεντρικό αρχαιολογικό συμβούλιο ενέκρινε ομόφωνα την προμελέτη και τα προπλάσματα που τουποβλήθηκαν από τον όμιλο. Η ολοκλήρωση της μελέτης καθαυτής βρίσκεται στο τελικό στάδιο.

Με βάση τις πληροφορίες που λήφθηκαν από τις ελληνικές αρχές, η διαχειριστική αρχή του ΕΠ δεν έχει ακόμη εγκρίνει το έργο του Μουσείου Ακροπόλεως. Πάντως, κατέφαρμογή της αρχής της επικουρικότητας, την αρμοδιότητα για τις προς εκτέλεση ενέργειες φέρει εξ ολοκλήρου το κράτος μέλος. Είναι σαφές ότι η εκτέλεση του έργου πρέπει να πραγματοποιηθεί σύμφωνα με την ισχύουσα νομοθεσία και η διαχειριστική αρχή είναιπεύθυνη για την επίβλεψη και την παρακολούθηση του έργου.

(1) ΕΕ L 209 της 24.7.1992.